ΚΑΝΟΝΙΣΜΟΣ (ΕΚ) αριθ. 3011/94 ΤΗΣ ΕΠΙΤΡΟΠΗΣ της 12ης Δεκεμβρίου 1994 σχετικά με τις λεπτομέρειες εφαρμογής του κανονισμού (ΕΚ) αριθ. 774/94 του Συμβουλίου όσον αφορά την εισαγωγή 144 903 τόνων μαλακού σίτου ποιότητας και 147 345 τόνων σκληρού σίτου ποιότητας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 774/94 του Συμβουλίου της 29ης Μαρτίου 1994 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας των πουλερικών, το σιτάρι και το σιμιγδάλι, καθώς και τα πίτουρα εν γένει και άλλα υπολείμματα (1), και ιδίως το άρθρο 7,

Εκτιμώντας:

ότι, με τον κανονισμό (ΕΚ) αριθ. 1894/94 της Επιτροπής για τις λεπτομέρειες εφαρμογής του κανονισμού (ΕΚ) αριθ. 774/94 του Συμβουλίου όσον αφορά τα πιστοποιητικά εισαγωγής σίτου ποιότητας (2), όπως τροποποιήθηκε από τον κανονισμό (ΕΚ) αριθ. 2547/94 (3), θεσπίστηκαν οι ιδιαίτερες διατάξεις που διέπουν την οργάνωση των εισαγωγών στο πλαίσιο της δασμολογικής ποσόστωσης που ανοίχθηκε από τον προαναφερθέντα κανονισμό-

ότι, λαμβάνοντας υπόψη το γεγονός ότι έχουν εισαχθεί στην Κοινότητα μόνο 7 752 τόνοι εκ των 300 000 τόνων σίτου ποιότητας που προβλέπονται στον κανονισμό (ΕΚ) αριθ. 774/94, είναι σκόπιμο να οριστεί μία ακόμη προθεσμία για την υποβολή αιτήσεων για πιστοποιητικά εισαγωγής στο πλαίσιο της δασμολογικής αυτής ποσόστωσης- ότι, για το λόγο αυτό, χρειάζεται κυρίως να θεσπιστούν οι ιδιαίτερες διατάξεις για τον προσδιορισμό της πρότυπης ποιότητας αναφοράς για την εισαγωγή σκληρού και μαλακού σίτου καθώς επίσης και οι διατάξεις σχετικά με τους ελέγχους που πρέπει να διενεργούνται στα εισαγόμενα εμπορεύματα- ότι, για να αποφευχθεί μεταφορά ποσοτήτων το 1995, δεν πρέπει να επιτραπεί καμία ακύρωση πιστοποιητικών εισαγωγής-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η προθεσμία για την υποβολή αιτήσεων για πιστοποιητικά εισαγωγής σκληρού σίτου ποιότητας που υπάγεται στον κωδικό ΣΟ 1001 10 00 και μαλακού σίτου ποιότητας που υπάγεται στον κωδικό ΣΟ 1001 90 99, που διέπεται από τους όρους που προβλέπονται στο άρθρο 5 του κανονισμού (ΕΚ) αριθ. 774/94, αρχίζει από την 30ή ημέρα μετά την ημερομηνία ενάρξεως ισχύος του παρόντος κανονισμού. Λήγει στο τέλος της τρίτης ημέρας μετά την ημερομηνία ενάρξεώς της.

Στην περίπτωση κατά την οποία η συνολική ποσότητα που έχει ζητηθεί έως την ημερομηνία λήξεως της προθεσμίας για την υποβολή των αιτήσεων που αναφέρονται στο προηγούμενο εδάφιο είναι χαμηλότερη για το ένα ή το άλλο προϊόν από εκείνη που αναγράφεται στην παράγραφο 2, μία δεύτερη προθεσμία για την υποβολή αιτήσεων πιστοποιητικών εισαγωγής για το συγκεκριμένο προϊόν αρχίζει από την έβδομη εργάσιμη ημέρα μετά από εκείνη της λήξεως της προθεσμίας που αναφέρεται στο προηγούμενο εδάφιο. Αυτή η δεύτερη προθεσμία λήγει στο τέλος της τρίτης ημέρας μετά από εκείνη της έναρξής της.

2. Οι συνολικές ποσότητες που μπορούν να εισαχθούν σύμφωνα με τις διατάξεις του παρόντος κανονισμού αφορούν 147 345 τόνους σκληρού σίτου που υπάγεται στον κωδικό ΣΟ 1001 10 00 και 143 903 τόνους μαλακού σίτου που υπάγεται στον κωδικό ΣΟ 1001 90 99. Ο εισαγόμενος σίτος πρέπει να διαθέτει ελάχιστη ποιότητα σύμφωνα με τα χαρακτηριστικά που αναφέρονται στο παράρτημα του παρόντος κανονισμού.

3. Εφαρμόζονται οι διατάξεις του κανονισμού (ΕΚ) αριθ. 1854/94.

Άρθρο 2

1. Υπό την επιφύλαξη των διατάξεων του άρθρου 5 παράγραφος 2 του κανονισμού (ΕΚ) αριθ. 1854/94, η εγγύηση εισαγωγής που προβλέπεται στο άρθρο 2 παράγραφος 1 στοιχείο γ) τρίτη περίπτωση του ίδιου αυτού κανονισμού αποδεσμεύεται μετά την παρουσίαση αποδεικτικών στοιχείων ότι διενεργήθηκε η εισαγωγή σύμφωνα με τους προδιαγραφόμενους όρους ποσότητας και ποιότητας. Για το λόγο αυτό, το προς εισαγωγή εμπόρευμα αποτελεί αντικείμενο ελέγχου που διενεργείται από τον αρμόδιο οργανισμό του κράτους μέλους εισαγωγής.

2. Τα αποδεικτικά στοιχεία, που προβλέπονται στην παράγραφο 1, πρέπει να υποβάλλονται από τον αρμόδιο οργανισμό ελέγχου το κράτος μέλος εισαγωγής.

3. Η τελωνειακή αρχή στο κράτος μέλος εισαγωγής λαμβάνει χωριστά και διατηρεί για λογαριασμό της Επιτροπής αντιπροσωπευτικά δείγματα κατά την ελεύθερη διάθεση του εμπορεύματος στην Κοινότητα.

4. Οι δαπάνες σχετικά με τους ελέγχους καθώς επίσης και το κόστος των δειγμάτων βαρύνουν το δικαιούχο του πιστοποιητικού εισαγωγής.

5. Οι μέθοδοι αναφοράς για τον έλεγχο που προβλέπεται στην παράγραφο 1 για τον καθορισμό της ποιότητας τόσο του σκληρού σίτου όσο και του μαλακού σίτου είναι εκείνες που περιγράφονται στον κανονισμό (ΕΟΚ) αριθ. 1908/84 της Επιτροπής (4).

Άρθρο 3

Κατά παρέκκλιση από τις διατάξεις του άρθρου 3 παράγραφος 5 του κανονισμού (ΕΚ) αριθ. 1854/94, ο προσφέρων δεν δύναται σε καμία περίπτωση να αποσύρει την αίτηση χορήγησης πιστοποιητικού.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 91 της 8. 4. 1994, σ. 1.

(2) ΕΕ αριθ. L 192 της 28. 7. 1994, σ. 31.

(3) ΕΕ αριθ. L 270 της 21. 10. 1994, σ. 7.

(4) ΕΕ αριθ. L 178 της 5. 7. 1984, σ. 22.

ΠΑΡΑΡΤΗΜΑ

Κριτήρια ελάχιστης ποιότητας του εισαγόμενου σίτου στο πλαίσιο της δασμολογικής ποσόστωσης που ανοίχθηκε από τον κανονισμό (ΕΚ) αριθ. 774/94

"" ID="1">Ειδικό βάρος ανώτερο ή ίσο προς> ID="2">80 kg/hl > ID="3">78 kg/hl "> ID="1">Σπόροι αλευρώδους τομής> ID="2">20,0 % κατ' ανώτατο όριο> ID="3">-"> ID="1">Στοιχεία τα οποία δεν είναι σπόροι σίτου αναμφισβήτητης ποιότητας, από τα οποία> ID="2">10,0 % κατ' ανώτατο όριο> ID="3">10,0 % κατ' ανώτατο όριο"> ID="1">- Θραυσμένοι σπόροι ή/και καμμένοι> ID="2">7,0 % κατ' ανώτατο όριο> ID="3">7,0 % κατ' ανώτατο όριο"> ID="1">- Σπόροι προσβεβλημένοι από ζιζάνια> ID="2">2,0 % κατ' ανώτατο όριο> ID="3">2,0 % κατ' ανώτατο όριο"> ID="1">- Σπόροι βλαμμένοι> ID="2">5,0 % κατ' ανώτατο όριο> ID="3">-"> ID="1">- Σπόροι οι οποίοι έχουν φυτρώσει> ID="2">0,5 % κατ' ανώτατο όριο> ID="3">0,5 % κατ' ανώτατο όριο"> ID="1">Διάφορες προσμείξεις (Schwarzbesatz)> ID="2">1,0 % κατ' ανώτατο όριο> ID="3">1,0 % κατ' ανώτατο όριο"> ID="1">Χρόνος πτώσης (Hagberg)> ID="2">250 τουλάχιστον> ID="3">230 τουλάχιστον"> ID="1">Ποσοστό πρωτεϊνών (σε υγρασία 13,5 %)> ID="2">12,0 % τουλάχιστον> ID="3">14,6 % τουλάχιστον">